open-index/open-wikipedia-markdown huggingface dataset:
Vieškūnai

**Vieškūnai** – buvęs kaimas Kauno miesto savivaldybėje, dešiniajame Nemuno krante, į rytus nuo Amalių ir į šiaurės rytus nuo Pažaislio, apsemtas Kauno marių. Stūkso Vieškūnų piliakalnis.

## Etimologija

Kaimo vardas kildinamas nuo išnykusios pavardės *Vieškūnas* (plg. pavardę *Vaiškūnas*). Tačiau yra versija, kad kilęs nuo žodžio „alkūnė“, kadangi Nemunas ties šia vieta darė vingį, o į upę įsiterpusi žemė buvo visiems gerai matoma, vieša, ir galėjusi būti vadinama „vieša alkūne“. Kaimą oficialiai panaikinant 1961 m. minima vietovardžio būdvardinė lytis ***Žemieji Vieškūnai***.

## Istorija

1933 m. kaime buvo Vieškūnų mokykla. Kaimas iškeldintas prieš 1960 m. pradėjus statyti Kauno vandens jėgainę, dėl ko atsidūrė Kauno marių dugne. Neužlietas liko tik Vieškūnų piliakalnis, aptiktas 1992 m.

## Gyventojai

## Šaltiniai
Aleksandruvka

**Aleksandruvka** – kaimas Kaišiadorių rajono savivaldybėje, 2 km į rytus nuo Karčiupio, abipus Vilniaus–Kauno geležinkelio ruožo Pravieniškės–Karčiupis. Seniūnaitijos centras. Kaimas apsuptas miškų – šiaurėje plyti Pravieniškių miškas, pietuose – Rumšiškių miškas.

## Istorija

Iki II pasaulinio karo kaimas vadinosi ***Aleksandrava***.

## Gyventojai

## Šaltiniai
Mozūrai (reikšmės)

Žodis **mozūrai** reiškia:

* mozūrai – slavų gentis;
* Lietuvos gyvenvietės:
** Mozūrai – buvęs kaimas Kauno rajone (dabartinių Samylų teritorijoje);
** Mozūrai – kaimas Šakių rajone;
** Mozūrai – kaimas Zarasų rajone.

* Mozūras – lietuviška vyriška pavardė.
Gastilonys

**Gastilonys** – buvęs kaimas Kaišiadorių rajono savivaldybėje, 1 km į pietus nuo Grabučiškių, Kauno marių dešiniajame krante. Įkurtas Gastilonių botaninis-zoologinis draustinis, auga Gastilonių ąžuolas. Kaimui atminti pavadinta pagrindinė gatvė Grabučiškėse. Apylinkėse įkurtas Gastilonių pažintinis takas.

## Etimologija

Kaimo vardas yra asmenvardinis vietovardis, kilęs nuo pavardės *Gastila*.

Liaudies etimologija mena, kad lietuvių kovų su kryžiuočiais metu vienas mūšis vyko šiose vietose ant užšalusio Nemuno. Pavasariop susilpnėjęs ledas nebeišlaikė daugybės šarvuotų kryžiuočių kareivių ir jų arklių, kurie įlūžus ledui paskendo Nemune. Kartu paskendo ir raiteliams vadovavusi iš Anglijos atvykusi *Gastilana*, kurios vardu neva ir buvo pavadintas kaimas.

## Istorija

Anksčiau kaimas buvęs dešiniajame Nemuno krante, į rytus nuo Mozūrų. Apie 1960 m. pradėjus statyti Kauno vandens jėgainę, kaimas buvo iškeldintas, kadangi pastačius jėgainę visa jo teritorija atsirado Kauno marių dugne. 1961 m. kaimas oficialiai panaikintas.

## Gyventojai

## Šaltiniai
Grand Funk Railroad

**Grand Funk Railroad** yra amerikiečių roko muzikos grupė. Įkurta 1969 metais Flinte, Mičigane, JAV. Geriausiai žinomos dainos yra: 1973 m. „We’re An American Band“ (1-a vieta JAV), 1974 m. „The Loco-Motion“ (1-a vieta JAV), 1974 m. „Some Kind of Wonderful“ (3-ia vieta JAV), 1975 m. „Bad Time“ (4-a vieta JAV).

## Diskografija

### Studijiniai albumai
# *On Time* – 1969
# *Grand Funk* (The Red Album) – 1969
# *Closer to Home* – 1970
# *Survival* – 1971
# *E Pluribus Funk* – 1971
# *Phoenix* – (September 1972)
# *We’re an American Band* – 1973
# *Shinin' On* – (March 1974)
# *All the Girls in the World Beware!!!* – 1974
# *Born To Die* – 1976
# *Good Singin', Good Playin*' – 1976
# *Grand Funk Lives* – 1981
# *What’s Funk?* – 1983
# *Monumental Funk* – 1974

### Live albumai
# *Live Album* – 1970
# *Caught in the Act* – 1975
# *Bosnia* – 1997
# *Thirty Years of Funk: 1969–1999* – 1999
# *Live: The 1971 Tour* – 2002

### Dainos

## Nuorodos
* Oficiali svetainė
*
Mozūrai (Kaunas)

**Mozūrai** – buvęs kaimas Kauno rajono savivaldybės rytuose, 1 km į šiaurę nuo Samylų, užsemtas Kauno marių.

## Etimologija

Kaimo vardas kilęs ne iš tautybės mozūrai, bet iš jo kilusios pavardės *Mozūras*.

## Istorija

1959 m. kaimo šiaurinė dalis užsemta Kauno marių, ten buvo XVI–XVIII a. plokštinis griautinis kapinynas. Kaimas per XX žemės reformas vienkiemiais nebuvo išskirstytas.

Dalis kaimo šiuo metu yra Samylų teritorijoje, o 1961 m. vienas neapsemtas pietinis kiemas buvo priskirtas Šlienavai.

## Gyventojai

## Šaltiniai

*
Astragai

:: *Apie užsemtą kaimą Kauno marių dugne žr. [[Aštragai]]*.

**Astragai** – kaimas Kaišiadorių rajono savivaldybės pietvakariuose, 3 km į pietus nuo Darsūniškio, Darsūniškio miško pakraštyje. Pro kaimą teka Astraga (dešinysis Nemuno intakas).

## Etimologija

Kaimo vardas susijęs su upėvardžiu Astraga (arba Asdrė; dešinysis Nemuno intakas), tačiau neaišku, ar upelis davė kaimui vardą, ar atvirkščiai. Jeigu kaimo vardas pirminis, tai jį būtų galima kildinti iš  – „senovinė medinė tvirtovė; nusmailintų statinių tvora; kalėjimas“.

## Istorija

## Gyventojai

## Šaltiniai
Senos Dvareliškės

**Senos Dvareliškės** – buvęs kaimas kairiajame Nemuno krante, užlietas Kauno marių, į pietryčius nuo Dvareliškių.

## Etimologija

Kaimo vardas kilęs yra priesagos vedinys nuo žodžio *dvarelis* ar *dvaras*  (tikriausiai turimas omenyje Dvareliškių dvaras).

## Istorija

Tarp Senų Dvareliškių ir Šilėnų kaimų buvo pusės kilometro žemės pylimas, apie 12 m aukščio ir 10 m pločio. Vieni tvirtina, kad tai XVII a. švedų karų laikų įruošti apsaugos pylimai – šančiai, kiti teigia, kad tai buvę prancūzų apkasai. Tikrai yra žinoma, kad 1812 m. liepos 27 d. pro čia žygiavo prancūzų kariuomenė.

## Gyventojai

## Šaltiniai
Aštragas

**Aštragas** (arba ***Aštragai, Astragai***) – išnykęs kaimas Kaišiadorių rajono savivaldybėje, užlietas Kauno marių. Kaimas buvo dešiniajame Nemuno krante, į šiaurės vakarus nuo Rumšiškių.

## Etimologija

Kaimą pastatė gudai sielininkai. Jie čia sustodavo su sieliais nakvoti, nes bijodavo naktį per Velnio tiltą plaukti. Tik su ryto saule leisdavosi į pavojingą ruožą. Sodybas vėliau pasistatė, savas šeimas atsigabeno. Pirmasis gyventojas naujakurys buvo Navickis. O kaimas nuo  sulietuvintai Aštragu imtas vadinti.

## Istorija

Kaimas buvo įsikūręs 2 km nuo Senųjų Rumšiškių miestelio. Ties juo buvo pati garsiausia ir pavojingiausia Nemuno rėva – Velnio tiltas (1 km ilgio). Anot legendų, jis buvo statomas Dvareliškių dvaro bajoraitei.

Per XX a. žemės reformą dabartinių Kauno marių pakrantėje dauguma kaimų buvo išskirstyti vienkiemiais, tačiau Aštragas iki II pasaulinio karo liko vienintelis neišskirstytas kaimas dešiniajame Nemuno krante.

Aštragų gyventojai buvo iškeldinti apie 1960 m., pradėjus statyti Kauno vandens jėgainę, dėl ko ir buvo užsemtas visas kaimas.

## Gyventojai

## Šaltiniai
Šilėnai (Samylai)

**Šilėnai** – buvęs kaimas Kauno rajono savivaldybėje, 1 km į šiaurę nuo Viršužiglio, kairiajame Nemuno krante. Užlietas Kauno marių.

## Etimologija

Kaimo vardas yra priesagos *-ėnai* vedinys nuo žodžio *šilas*.

## Istorija

Tarp Šilėnų ir Senų Dvareliškių buvo XVII–XVIII a. Šilėnų šančių fortifikaciniai įrengimai.

Gyventojai iškeldinti apie 1960 m., prieš pastatant Kauno vandens jėgainę. Kaimas per XX a. žemės reformas vienkiemiais nebuvo išskirstytas. Dar 1953 m. Šilėnuose stovėjo tradicinė dūminė pirkia.

## Gyventojai

## Šaltiniai
Leonava

:: *Apie Kauno marių užlietą kaimą žr. [[Leonavas (Kaunas)]]*.

**Leonava** – kaimas Raseinių rajono savivaldybės šiaurėje, 4 km nuo Žaiginio.

## Gyventojai

### Žymūs žmonės
* Leonavoje gimė Dalia Teišerskytė (1944–2023) – žurnalistė, poetė, politinė ir visuomenės veikėja.

## Šaltiniai
Leonavas (Kaunas)

**Leonavas** – kaimas Kauno rajono savivaldybės rytuose, kairėje Kauno marių pakrantėje. 

## Istorija

Iki 1960 m. kaimas (dar vadintas ***Leonava***) buvo kairiajame Nemuno krante, priešais Strėvos žiotis , tačiau perkeltas labiau į vakarus nuo Nemuno dėl to, kad statant Kauno vandens jėgainę pakilo vandens lygis ir buvusi gyvenvietė atsidūrė po vandeniu.

## Gyventojai

## Šaltiniai
Zakiusala

**Zakiusala** ( 'Zuikių sala') – nuosėdinės kilmės sala Dauguvos upėje, Rygos centrinėje miesto dalyje. Zakiusala – viena iš didžiausių salų Rygoje. 

## Susidarymas
Zakiusala susidarė XIX a., po Dauguvos reguliavimo darbų susijungus 3 saloms: Frydrichsalai, Miruonių salai ir Žaliajam atabradui (). Zakiusala kasmet didėja. 1901 m. jos ilgis buvo 1600 m, o 2000 m. ji jau pasiekė 3600 m ilgį.

Frydrichsala ( 'Frydricho sala') buvo pažymėta 1621 m. dokumentuose. Jos ilgis buvo 1,2 km.

Miruonių sala ( 'Numirėlių sala') atsirado per ledonešį apie 1785 m. Ji taip pavadinta dėl skenduolio kūno, rasto prie salos.

Žaliasis atabradas susiformavo iš mažos salelės – Mušų salos ( 'Musių sala'), priešais Lucavsalą Dauguvos viduryje. Tai žemiausia dabartinės Zakiusalos vieta.

## Istorija
Frydrichsala buvo seniausiai gyvenama iš Zakiusalą sudariusių salų. XVII a. joje buvo 8 namai ir Rygos miesto kalkių degykla. Per maro epidemiją 1710 m. gyvenvietė sunyko, o 1788 m. saloje gyveno jau 17 šeimų.

XIX a. viduryje Frydrichsaloje ir Zakiusaloje buvo 49 namai, dvi lentpjūvės ir dvi parduotuvės. 1898 m. buvo išgręžti 2 arteziniai šuliniai. Saloje yra aukščiausias Baltijos šalyse Rygos televizijos bokštas, pastatytas 1986 m. Šiaurinėje salos dalyje, šalia geležinkelio pastolių, yra Rygos Geležinio tilto, kuris buvo susprogdintas Antrojo pasaulinio karo metu, liekanos.

## Šaltiniai
Maisiejūnai

**Maisiejūnai** – kaimas Kaišiadorių rajono savivaldybės vakaruose, 1 km į vakarus nuo Tadaravos, Strėvos kairiajame krante, prie upės žiočių. Stūkso Maisiejūnų piliakalnis, aptikti Maisiejūnų pilkapiai. Į vakarus nuo kaimo veikia Kruonio hidroakumuliacinė elektrinė.

## Etimologija

Liaudies etimologija mena, kad šiose vietose gyvenęs gobšuolis bajoras Maisiejūnas, turtingiausias Kruonio apylinkėse, turėjęs dvaro rūmus iš balto mūro, parko alėjas su didingomis skulptūromis ir labai daug aukso. Tačiau jis nenorėjo dalintis savo turtais su niekuo – net žmonos ir vaikų nenorėjo turėti. Pamatęs, kad ima senti, sveikata jau nebe ta, ir supratęs, kad pinigų niekam negalėsiąs perduoti, jis nusprendė auksą užkasti. Įsakė kalviui Jurkui pagaminti didžiulę metalo dėžę, kurią į dvarą atitempė visas pulkas vyrų. Maisiejūnas į skrynią sukrovė visą auksą ir jo dirbinius, vos betilpo. Tuomet įsakė tą skrynią užkasti po žeme, ir nors Dzikus (drūčiausias iš vyrų) perspėjo, kad gilios duobės negalima iškasti dėl vandeningos dirvos, tačiau bajoras vis tiek liepė užkasti tą dėžę. Vyrai užkasė, tačiau Maisiejūnas vis tiek neatgavo ramybės – jam buvo neramu, kad kas neiškastų tos skrynios, todėl jis liepė visos apylinkės gyventojams (vyrams, moterims ir vaikams) sunešti ir supilti žemę ant tos vietos, kur užkastas auksas. Greta dvaro rūmų iškilo aukštas status kalnas, aplaistytas žmonių prakaitu ir ašaromis. Ir vėl bajorui buvo neramu, todėl jis liepė nuo ano Strėvos kranto atridenti apsamanojusį didelį akmenį ir užtraukti ant supilto kalno viršūnės. Ir tada Maisiejūnas užkeikė auksą, kad kuo giliau kas nors kals skylę į akmenį norėdamas pasiekti auksą, tuo labiau gilyn ners bajoro auksas.

Bajoras mirė visų užmirštas ir paniekintas. Sakoma, kad jo aukso dėžė virtusi dvokiančia puvena. Žmonių supiltas kalnas imtas vadinti Maisiejūno piliakalniu.

## Istorija

XX a. dalis kaimo buvo iškeldinta statant Kauno ir Kruonio vandens jėgaines.

## Gyventojai

## Šaltiniai
Riba (filmas)

***Riba*** () – 1997 m. JAV draminis filmas. Režisierius – Lee Tamahori. Filme pasakojama apie du žmones, aršius priešus netikėtai atsidūrusius laukinėse sąlygose. Jie turi veikti drauge, kad išgyventų.

## Aktoriai
(personažas-aktorius)
* Charles Morse – Anthony Hopkins
* Robert Green – Alec Baldwin
* Mickey Morse – Elle Macpherson
* Stephen – Harold Perrineau

## Siužetas

Čiarlis – arogantiškas ir arisokratiškas turtuolis, Robertas – ambicingas fotografas, neslepiantis noro užkariauti Čiarlio žmonos, fotomodelio Mickey širdį. Čiarlis, Robertas ir pilotas ir kitas fotografas Stefanas nedideliu sraigtasparniu skrenda virš bekraščių Aliaskos miškų. Netikėtai jie patiria avariją ir priversti nusileisti ant ežero. Pilotas avarijos metu žūva, kiti vyrai išsigelbėja. Nors jie išvengia didelių sužeidimų, tačiau dabar turi priimti gamtos iššūkį. Žmonės neturi maisto, šiltų drabužių, orientavimosi priemonių. Tačiau Čiarlio patirtis ir išmintis gelbėja juos beviltiškoje situacijoje. Negano to, kad žmonės išalkę, išsekę, juos pradeda persekioti grizlis žmogėdra. Viena naktį jis klastingai užpuola ir nužudo Stefaną. Išlikę Čiarlis su Robertu kartu rengia planą kaip nužudyti juos tebepersekiojantį lokį. Vyrai savo krauju privilioja lokį ir pasmegia ant pagalio. Nors lokys žuva, tačiau Čiarlis susižeidžia. Laimei, jie netrukus atranda medžiotojų trobelę, kurioje yra ginklų, maisto, drabužių, kanoja. Čia Robertas sumano atsikratyti savo varžovo ir bando jį nušauti, tačiau įkrenta į lokių spąstus. Čiarlis sunkiai sužeistą Robertą gabena kanoja link civilizacijos. Jie sustoja išgirdę sraigtsparnio garsą, tačiau kol Čiarlis bando atkreipti sraigtasparnio dėmesį, Robertas miršta. Grįžęs į civilizaciją Čiarlis paskelbia, jog kiti žuvo gelbėdami jo gyvybę.
Ažvinčiai

**Ažvinčiai** – kaimas Ignalinos rajono savivaldybėje, Ažvinčių-Minčios miškuose, prie kelio . Šiauriniame kaimo pakraštyje telkšo Ažvintis, pietuose plyti Ažvinčių giria (4603 ha).

## Istorija

LDK laikais čia minimas Ažvinčių dvaras.

## Gyventojai

## Šaltiniai
Antanas Bezaras

**Antanas Bezaras** (g. 1955 m. balandžio 26 d. Abano km., Krasnojarsko kraštas, Rusija) – Lietuvos ir Šiaulių rajono savivaldybės politinis bei visuomenės veikėjas, LVŽS narys.

## Biografija
1985 m. baigė Lietuvos žemės ūkio akademijos Agronomijos fakultetą, mokslinis agronomas.

1978–1994 m. Pavenčių cukraus fabriko agronomas, direktoriaus pavaduotojas, 1994–2000 m. ūkininkas, 2000–2002 m. Kuršėnų kaimiškosios seniūnijos seniūnas. 2002–2011 m. Šiaulių rajono savivaldybės Žemės ūkio skyriaus vedėjas, 2011–2015 m. Šiaulių rajono savivaldybės mero pavaduotojas.

Nuo 2015 m. iki 2013 m. Šiaulių rajono meras.

Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos Šiaulių rajono skyriaus narys.

2000 m., 2003 m., 2007 m. (mandato atsisakė) ir nuo 2011 m. Šiaulių rajono savivaldybės tarybos narys.

Apdovanotas LR žemės ūkio ministerijos padėkos raštu. Lietuvos mėsinių galvijų augintojų ir gerintojų asociacijos prezidentas, Micaičių bendruomenės pirmininkas.

2015 m. išrinktas Šiaulių rajono meru. 2019 m. perrinktas antrai kadencijai.

Sutuoktinė Birutė, vaikai Viktė, Mindaugas.

## Šaltiniai
Pijus Andziulis

**Pijus Andziulis** (1870 m. balandžio 14 d. Vilkaviškio apskrities Paežerių valsčiaus Smalinyčios kaime – 1950 m. birželio 20 d., palaidotas Marijampolės Marijonų kapinėse) – MIC, Romos katalikų kunigas, draudžiamos lietuviškos literatūros platintojas, Lietuvos marijonų provincijolas.

## Biografija
Mokėsi Paežerių pradinėje mokykloje, Suvalkų gimnazijoje. 1891–1894 m. tarnavo carinėje Rusijos kariuomenėje. Vėliau mokėsi Seinų kunigų seminarijoje. Mokydamasis kartu su Jonu Kriaučiūnu, Jurgiu Karuža ir kt. platino į Suvalkus siunčiamą „Aušrą“, kurią iš Marijampolės paštu atsiųsdavo Petras Kriaučiūnas.

Įšventintas kunigu 1900 m. Tarnavo vikaru Naumiestyje, Skriaudžiuose ir tarp unitų Silvanonyse. Pastarosios parapijos *Sinevičių*, *Misevičių* ir *Kodziaučių* kaimuose dar rado lietuviškai kalbančių tikinčiųjų. Už tai, kad carinės valdžios persekiojamiems unitams teikė dvasinę pagalbą, buvo įskųstas gubernatoriui. Neįrodžius kaltės, iškeltas į Pilypavą (Lenkija), o iš ten – 1906 m. į Rudaminą (dab. Lazdijų raj.). Nuo 1908 m. Veiverių mokytojų seminarijos kapelionas. 1918 m. įstojo į Marijonų vienuoliją, buvo Marijampolės, vėliau Patašinės marijonų namų vyresnysis, Lietuvos marijonų provincijolas.

Antrojo pasaulinio karo metais Žemaičių Kalvarijos vienuolyno rūsyje slėpė ir globojo septyniolika žydų. Po karo tarybinės valdžios buvo suimtas, kalintas Lukiškių kalėjime ir ištremtas į Sibirą.

## Išnašos

## Bibliografija
* Kazlavitų sekta: Josios atsiradimas, mokslas ir gyvavimas. Seinai, 1908
Ignotas Abramavičius

**Ignotas Abramavičius** (g. 1873 m. – mirties data nežinoma) – kunigas, knygnešys.

## Biografija

Baigė Kauno kunigų seminariją. Kunigo įšventinimai suteikti 1897 m. Paskirtas vikaru į Rumšiškes (Kaišiadorių raj.). Čia kunigaudamas platino lietuvišką spaudą, ypač daug išplatindavo „Tėvynės sargo“. Padėjo parapijiečiams lietuviams išsikovoti, kad bažnyčioje vyktų lietuviškos pamaldos.

Nuo 1899 m. – Raseinių vikaras. Tais pačiais metais iškeltas vikaru į Paberžę (Kėdainių raj.). 1902 m. perkeltas į Truskavą (Kėdainių raj.). 1904 m. dingo be žinios.
Specialiųjų tyrimų tarnyba

**Specialiųjų tyrimų tarnyba** – statutinė teisėsaugos įstaiga, skirta mažinti korupciją.

Atlieka baudžiamąjį persekiojimą dėl korupcinių nusikaltimų, kriminalinę žvalgybą, korupcijos prevenciją, antikorupcinį visuomenės švietimą ir informavimą, analitinę antikorupcinę žvalgybą.

Veiklą reglamentuoja STT įstatymas. Atskaitinga Prezidentui ir Seimui.

## Istorija
1997 m. vasario 18 d. įkurta prie VRM. Kolektyvas suformuotas iš darbo teisėsaugos institucijose patirties, aukštąjį teisinį išsilavinimą turėjusių specialistų.

### Struktūra
Tarnybą sudaro:  Analitinės antikorupcinės žvalgybos, Centrinės tyrimų, Informacinių technologijų, Tyrimų koordinavimo, Korupcijos prevencijos ir Veiklos administravimo valdybos, Antikorupcinio švietimo, Biudžeto ir finansų, Saugumo, Komunikacijos, Pranešimų nagrinėjimo, Teisės, Tarptautinio bendradarbiavimo, Vidaus audito ir Žmogiškųjų išteklių valdymo skyriai.

1997 m. rugsėjį buvo įkurti teritoriniai skyriai Kaune, Klaipėdoje, Šiauliuose ir Panevėžyje, 2008 m. performuoti į valdybas. STT struktūriniai padaliniai atlieka konkrečias jiems pavestas funkcijas ir orientuojasi į tam tikras specifines veiklos sritis. 2025 m. dirbo 279 darbuotojai, iš jų didžioji dalis valstybės pareigūnai ir apie dešimtadalis – darbuotojai, dirbantys pagal darbo sutartis.

## Vadovai
* 1997 m. – 1999 m. kovas Juozas Gaudutis
* 1999 m. kovas – 1999 m. liepa Andrius Pečkys
* 1999 m. rugsėjis – 2004 m. spalio 19 d. Valentinas Junokas
* 2004 m. spalio 19 d. – 2007 m. birželio 11 d. Povilas Malakauskas
* 2007 m. spalio 17 d. – 2012 m. spalio 17 d. Žimantas Pacevičius
* 2013 m. kovo 29 d. – 2018 m. kovo 31 d. Saulius Urbanavičius
* 2018 m. kovo 31 d. – 2023 m. kovo 28 d. Žydrūnas Bartkus
* Nuo 2023 m. gegužės 23 d. Linas Pernavas

## Šaltiniai
Deguonies degimo procesas

**Deguonies degimo procesas** – branduolių sąlajos reakcija, kuri vyksta masyviose žvaigždėse, kurios savo šerdyje sudegino lengvesnius elementus. Jos vyksta prie 1,5×109 K temperatūrų ir 1010 kg/m³ tankių. Pagrindinės reakcijos yra šios:

:

Taip pat gali vykti:

:

Pasibaigus neono degimo procesui žvaigždės centre susiformuoja deguonies-magnio šerdis. Kai baigiasi neono degimas, šerdis ima trauktis tol, kol pasiekiamas deguonies užsidegimo taškas. Maždaug per pusę metų - metus žvaigždė pilnai sudegina deguonį, paversdama jį siliciu. Nutrūkus deguonies degimo branduolinėms reakcijoms, šerdis atvėsta ir ima trauktis. Traukimasis įkaitina šerdį iki tokio laipsnio, kad prasideda silicio degimo procesas. Taigi, tuomet degimo zonos būna susisluoksniavusios taip: deguonies degimo, aukščiau neono degimo, dar aukščiau - anglies, po to helio ir pačioje išorėje - vandenilio degimo zona.
Kibusis lipikas

**Kibusis lipikas** (*Galium aparine*) – raudinių (*Rubiaceae*) šeimos, lipikų (*Galium*) genties vienmetė žolė. Paplitusi Eurazijoje ir Šiaurės Amerikoje.

Vienmetis, 30-100 cm aukščio žolinis augalas. Šaknis liemeninė, ilga, plona, giliai įsišaknijusi. Stiebas liaunas, gulsčias arba laipiojantis, keturbriaunis. Briaunos apaugusios kabliškais plaukeliais, kuriais augalas gali įsikibti į kitus augalus. Menturiuose po 6-8 lapus, šie taip pat apaugę kabliškais plaukeliais, ypač apatinė pusė, siauri, ilgi, smailūs, viršūnė dygliška. Žiedai smulkūs, balti arba žalsvi ant ilgų žiedkočių, po 3-5 lapų pažastyse. Vaisius iš dviejų tamsiai rudų vaisiukų, apaugusių kabliškai užlenktais gelsvais šereliais. Šiais šereliais vaisiukai prikimba prie gyvulių plaukų ar žmogaus rūbų, ir taip jie platinami. Vienas augalas subrandina 360–1100 sėklų.

Žydi gegužės – spalio mėn. Dažnas visoje Lietuvoje. Auga laukuose, daržuose, dykvietėse, patvoriuose, derlingose neutraliose dirvose.

Gana dažna laukų ir daržų piktžolė. Žolė dažo audinius raudonai, joje taip pat yra fermentų, sutraukiančių pieną. Sėklos kartais vartojamos kaip kavos pakaitalas.

Kibusis lipikas tradicinėje medicinoje turi vaistinę vertę.

## Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 74 psl.
Lipikas (augalas)

**Lipikas** (*Galium*) – raudinių (*Rubiaceae*) šeimos augalų gentis. Paplitę vidutinių platumų klimato zonoje, tiek šiaurės, tiek pietų pusrutulyje.

## Rūšys
* Statusis lipikas (*Galium album*)
* Kibusis lipikas (*Galium aparine*)
* Šiaurinis lipikas (*Galium boreale*)
* Ilgalapis lipikas (*Galium elongatum*)
* Paprastasis lipikas (*Galium mollugo*)
* Plačialapis lipikas (*Galium rubioides*). Įrašytas į Lietuvos raudonąją knygą
* Kvapusis lipikas (*Galium odoratum*)
* Pelkinis lipikas (*Galium palustre*)
* Gelsvasis lipikas (*Galium × pomeranicum*)
* Paupinis lipikas (*Galium rivale*)
* Apskritalapis lipikas (*Galium rotundifolium*)
* Miškinis lipikas (*Galium schultesii*)
* Daržinis lipikas (*Galium spurium*)
* Dažinis lipikas (*Galium tinctorium*)
* Trižiedis lipikas (*Galium triflorum*). Įrašytas į Lietuvos raudonąją knygą
* Ruprechto lipikas (*Galium trifidum*)
* Liūninis lipikas (*Galium uliginosum*)
* Tikrasis lipikas (*Galium verum*)
* Ankstyvasis lipikas (*Galium wirtgenii*)
Singer Corporation

**Singer Corporation** – JAV kompanija, gaminanti siuvimo mašinas. Kompaniją įkūrė 1851 m. Izaokas Meritas Singeris ir Niujorko teisininkas Edvardas Klarkas. Pavadinta „I. M. Singer & Co.“

1865 m. kompanija pervadinta „Singer Manufacturing Company“, o vėliau, 1963 m. – „The Singer Company“. Pagrindinė gamykla buvo Niujorke. Šiuo metu kompanija sėkmingai tęsia savo veiklą gamindama siuvimo mašinas.

Singer siuvimo mašinos buvo populiarios Lietuvoje tiek caro laikais, tiek tarpukariu. Tarpukariu Kaune, A.Mickevičiaus g. 26, A.Mickevičiaus ir K.Donelaičio g. kampe (pastatas neišlikęs) buvo įsteigta Singer kompanijos generalinė atstovybė, o kompanijos kontora veikė adresu K.Donelaičio g. 31 (dabar K.Donelaičio g. 71), antrame pastato aukšte. Singer siuvimo mašinų kompanija Kaune taip pat turėjo dvi parduotuves: vieną miesto centre, Laisvės al. 63 (dabar pastatas Laisvės al. 103), kitą Šančiuose, Juozapavičiaus pr.

## Kompanijos prezidentai
* Isaac Merritt Singer (1851–1863)
* Inslee Hopper (1863–1875)
* Edward S. Clark (1875–1882)
* George Ross McKenzie (1882–1889)
* Frederick Gilbert Bourne (1889–1905)
* Sir Douglas Alexander (1905–1949)
* Milton C. Lightner (1949–1958)
* Donald P. Kircher (1958–1975)
* Joseph Bernard Flavin (1975–1987)
* Paul Bilzerian (1987–1989)
* James H. Ting (1989–1997)
* Steve Goodman (1998–2004)

## Šaltiniai

## Nuorodos
* Oficiali svetainė 
* Oficialus tarptautinis tinklalapis
* Kompanijos istorija  
* Siuvimo mašinų serijiniai numeriai ir gaminimo datos 


Image:Sewing machine singer nymphéa 3815A.jpeg|Šiuo metu kompanijos gaminama siuvimo mašina
Image:Singer Building New York City 1908.jpg|Singer kompanijos pastatas Niujorke
Image:Singer wooden lid.jpg|Siuvimo mašinos gaubtas
Puikusis bijūnas

**Puikusis bijūnas** (*Paeonia lactiflora*) – bijūninių (*Paeoniaceae*) šeimos daugiametė gėlė. Natūraliai paplitusi Rytų Azijoje: Tibete, šiaurinėje Kinijoje, pietryčių Sibire. Aukštis 60-100 cm, lapai tamsūs, 20-40 cm ilgio. Žydi birželio pradžioje dideliais (8-16 cm skersmens), rausvais, kvapniais žiedais. Puikiaisiais bijūnais puošiami darželiai ir gėlynai. Augalas turi didelę vaistinę vertę (ypač naudojamas Japonijoje)
Statusis kiškiakopūstis

**Statusis kiškiakopūstis** (*Oxalis stricta*) – kiškiakopūstinių (*Oxalidaceae*) šeimos vienmetis augalas. Paplitęs Europoje, Šiaurės Amerikoje. Lapai šviesiai žalios spalvos. Žydi geltonai. Auga pievose, laukuose, ganyklose.
Pajūrinė gvaizdė

**Pajūrinė gvaizdė** (*Armeria maritima*) – pliumbaginių (*Plumbaginaceae*) šeimos, gvaizdžių (*Armeria*) genties daugiametis augalas. Auginamas visame pasaulyje darželiuose, gėlynuose. Gali augti ant uolų, pakraščių, smėlynuose. Lapai kardiški, sudaro tankų kupstą. Žydi birželio-liepos mėnesiais, ant ilgų stiebų susiformavusiais rausvais žiedynais. Augalui nužydėjus stiebai sunyksta.
Gvaizdė

**Gvaizdė** (*Armeria*) – pliumbaginių (*Plumbaginaceae*) šeimos augalų gentis. Daugelis jos rūšių auga Viduržemio jūros regione, Europos maršose, pakrantėse, ant uolų. Kai kurios rūšys auginamos gėlynuose.

## Rūšys
* Lietuvoje auga Pajūrinė gvaizdė (*Armeria maritima*).
Kračkiemis

**Kračkiemis** – buvęs kaimas Kaišiadorių rajono savivaldybėje, dešiniajame Nemuno krante, šiauriniame Dabintos miško pakraštyje. Užlietas Kauno marių.

## Etimologija

Kaimo vardas – tikriausiai asmenvardinis vietovardis, kilęs nuo pavardės *Kračka* ir žodžio *kiemas*.

## Istorija

Kaimas iškeldintas apie 1960 m. prieš pastatant Kauno vandens jėgainę, kadangi pakilus vandens lygiui ir susidarant Kauno marioms, visas kaimas buvo užsemtas.

## Šaltiniai
Žiedas (papuošalas)

**Žiedas** – apskritimo formos papuošalas, nešiojamas ant rankos pirštų. Tai vienas populiariausių papuošalų pasaulyje, naudojamas daugelyje kultūrų. Gali būti gaminamas iš metalo (dažniausiai), plastiko, medžio, brangakmenių, stiklo, kaulo. Paprasčiausias žiedas yra tiesiog toro formos dirbinys. Sudėtingesni žiedai gaminami su inskripcijomis, raižiniais, inkrustacijomis (pvz., su brangakmeniu).

Žiedas dažnai atlieka ne tik papuošalo, bet ir simbolinę funkciją. Pati populiariausia – vestuvinis žiedas, rodantis, kad jį nešiojantis asmuo yra susituokęs (ar susižadėjęs). Tokie žiedai dažniausiai yra auksiniai, be inkrustacijų ir nešiojami ant kairės rankos bevardžio piršto (ši tradicija kilo iš tikėjimo, kad šis pirštas tiesiogiai jungiasi su „meilės vena“). Vestuviniai žiedai taip pat gaminami ir iš kitų metalų - platinos, volframo, titano. Taip pat žiedas gali rodyti priklausymą kokiai nors bendrijai, subkultūrai, religinei srovei ar panašiai. Tokio tipo žiedai dažnai gali būti su simboliais ar inkrustacijomis, siejamomis su ta bendruomene. Dar žiedai naudojami kaip pergalės simbolis (čempionų žiedai), seniau dar naudoti antspaudo žiedai, nuodų žiedai ir kt.

## Paveikslų galerija
   

Image:Two_rings.JPG|Vestuviniai žiedai
Image:Emerald and diamond ring.jpg|Žiedas su smaragdu ir briliantais
Image:Ring with Ducks-E 11607-Egypte louvre 128.jpg|Egiptietiškas žiedas
File:Bishop ring Louvre OA3357.jpg|Vyskupo žiedas
Nameja gredzens.jpg|Nameisio žiedas
Memento mori ring Norwich.JPG|*[[Memento mori]]* žiedas
Grandinėlė

**Grandinėlė** - grandinė iš smulkių grandelių, nešiojama kaip papuošalas. Grandinėlės paprastai nešiojamos susegtos ant kaklo, nors būna ir grandinėlės formos apyrankių. kaip papuošalai buvo naudojamos ir kišeninių laikrodžių grandinėlės. Grandinėlėmis kartais puošiami ir drabužiai (pvz., kelnės, žaketai), avalynė.

Grandinėlės būna paprastos viengubos ir sudėtingos. Ant grandinėlių dažnai pakabinami pakabukai.

Grandinėlės meno dirbiniai dažniausiai būna iš metalo (auksas, sidabras, platina, žalvaris, varis ir kt.), medžio, šiais laikais - iš plastiko. Kartais tarp grandelių gali būti suvertų mineralų (gintaras, koralas, malachitas, perlai ar jų imitacija) gabalėlių. Papuošalas vien iš suvertų medžiagų karoliukų yra ne grandinėlė, o vėrinys.


File:Pendant with mystic topaz.jpg|Pakabukas ant grandinėlės
File:Anna Jagiellonka's pendant 2.JPG|Onos Jogailaitės grandinėlė su pakabuku
File:Medaillon in Herzform ohne Fotos 20091116 005.JPG|Medalionas ant grandinėlės
File:Halskette mit Kreuzanhänger byzantinisch.jpg|Kryžius ant grandinėlės, ant kurios grandžių užverti juvelyrinio akmens karoliai (Bizantija, VI-VII a.)
Papuošalas

**Papuošalas** – meno dirbinys, skirtas pasipuošimui, pagražinimui. Papuošalais puošiamasi dalyvaujant viešuomenės gyvenime, renginiuose, šventėse, norint susikurti tam tikrą įvaizdį, pasigražinti. Pagal kūno dalis, kurias norima papuošti, gali būti išskiriami galvos, rankų, kojų ir kiti papuošalai.

## Papuošalų rūšys
* Galvos papuošalai
** diadema, vainikas, karūna
** auskarai
** nosies papuošalai
** antsmilkiniai
** plaukų segtukas
** šukos į plaukus
* Kaklo papuošalai
** vėrinys
** karoliai
** kulonas
** antkaklė
** koljė
* Rankų papuošalai
** žiedas
** apyrankė
** rankinis laikrodis
* Kojų papuošalai
** apykojė
** kojos žiedas
* Drabužių papuošalai
** segė
** dekoratyvinė saga
** smeigtukas
** diržo sagtis
** sąsaga
* Papuošalų elementai
** pakabukas
** grandinėlė
Grandinė

**Grandinė**, *grandinėlė* – virtinė viena su kita sukabintų grandžių, sudaranti virvės pavidalo darinį. Grandinės paprastai būna metalinės, šiais laikais gaminamos ir plastikinės grandinės.

Grandinės pagal paskirtį būna skirtos:
* kėlimui – mechaniškai tvirtos (pvz., veleninio šulinio grandinė kibirui kelti).
* pririšimui – mechaniškai tvirtos, grandys nesužeidžiančios, lanksčios visomis kryptimis (pvz., gyvuliams pririšti, dviračių apsauginės grandinės)
* pavarų grandinės – mechaniškai tvirtos, grandys tokios formos, kad į jas galėtų įeiti dantračių dantys. Pvz., dviračio grandinė.
* pjaunančios – mechaniškai tvirtos, grandys turi pjaunančius dantis. Naudojamos grandiniuose pjūkluose.
* papuošimui – dekoratyvios, mechaniškai tvirtos tiek, kad dėvint nenutrūktų. Pvz., kaklo grandinėlės, grandinėlės apyrankės.
* pririšimui ir papuošimui – derina dvi funkcijas. Pvz., kišeninių laikrodžių grandinėlės.

Grandinių rūšys:
* dviračio grandinė – viena iš pavarų grandinių, kuria perduodama jėga nuo pedalų į ratus.
* grandininio pjūklo grandinė – pjaunanti grandinė.
* žąslų grandinėlė – grandinėlė prie žąslų.
* kišeninio laikrodžio grandinėlė – ja kišeninis laikrodis prisegamas prie drabužio sagos, kad nepasimestų.
* laikrodžio pasvaro grandinėlė – ja sieniniame ar ant grindų pastatomame laikrodyje pakabinamas varantis pasvaras
* pavaros grandinės – naudojamos kaip transmisijos dalis dviračiuose, motocikluose, žemės ūkio mašinose, kai kuriose staklėse.
* ratų grandinės – dedamos ant automobilių ratų kaip priemonė, didinanti pravažumą sniege.
* kaklo grandinėlės – papuošalas
* grandinėlė apyrankė – papuošalas
* kaklo grandinė – regalijos; ženklas, rodantis tam tikras pareigas. Tokias nešiodavo viduramžių laikų Europos pareigūnai; Lietuvoje dėvi teisėjai (ant mantijos).
Grandinė (reikšmės)

Žodis **grandinė** lietuvių kalboje reiškia kelis dalykus:

* grandinė – iš sujungtų grandžių sudarytas įtaisas;
* elektrinė grandinė (fizika) – virtinė elementų, per kuriuos teka elektros srovė;
* mitybos grandinė (ekologija) – vienas kitų mintančių organizmų seka, kuriais keliauja medžiagos ir energija;
* Markovo grandinė (matematika) – tam tikras tikimybinių procesų tipas;
* kalnų grandinė (geografija) – kalnų virtinė, kalnagūbris;
* grandinė – senoviškas 20 m ilgumo įrankis ilgiams matuoti;
* grandinė – prasiskleidusių kareivių eilė (žr. taip pat: grandinis);
* grandinė (chemija) – virtinė tiesiogiai sujungtų atomų didelėje (paprastai polimerinėje) molekulėje;
* polipeptidinė grandinė – peptidiniais ryšiais susijungusių α-aminorūgščių liekanų grandinė;
* matavimo grandinė – matavimo sistemos elementų grandinė, kuria matavimo signalas keliauja nuo jos justuko (sensoriaus) iki rodytuvo (pvz., elektroakustinio matavimo grandinė sudaryta iš mikrofono, silpnintuvo, filtro, stiprintuvo ir voltmetro).

* grandinėlė – papuošalas; grandinė, sudaryta iš mažų grandžių;
* grandinėlė – tam tikras akių išsidėstymas mezginyje.

## Susiję žodžiai
* grandininė branduolinė reakcija – tam tikras branduolinės reakcijos tipas;
* grandininė cheminė reakcija – tam tikras cheminės reakcijos tipas;
* grandiniai šarvai – šarvų tipas, kur šarvas sudarytas iš tarpusavyje sujungtų metalinių grandžių.
Kleboniškio parkas

**Kleboniškio parkas** – vienas didžiausių parkų Kaune. Parkas (nuo miesto centro pusės) prasideda prie automagistralės Vilnius-Kaunas-Klaipėda ir tęsiasi iki Kleboniškio kaimo ir Neries upės.

Miško plotas yra ~1700 ha. Šiame miške yra 4 pagrindiniai šaltiniai.


File:Kleboniskio parkas.jpg
File:Pesciuju tiltas i Kleboniskio parka.jpg|Arkinis tiltas į parką
File:Tiltas i Kleboniskio parka 1.jpg|Medinis viadukas iš parko
File:Naujasodis (Kaunas).JPG|Prie Naujasodžio


## Šaltiniai
70 Pine Street

**American International Building** – 66 aukštų, 290 metrų (952 pėdų) aukščio pastatas Manhatane, Niujorke. 

Dangoraižio statybos prasidėjo 1930 m., užbaigtos 1932 m. Statytas art deco stiliumi. Tuo metu tai buvo trečias aukščiausias pastatas pasaulyje. Vienas aukščiausių pastatų Niujorke.

Dangoraižyje buvo įsikūrusi „Cities Services Company“. 1976 m. dangoraižį įsigijo „American International Group“, jai pastatas priklausė iki bankroto 2009 m. Dabar tai gyvenamosios paskirties pastatas.

## Išnašos
Kleboniškis

**Kleboniškis** – Kauno miesto dalis, esanti miesto šiaurinėje dalyje, kairiajame Neries krante (9 km nuo žiočių). Ją supa Kleboniškio miškas, šiauriau teka Neris, miške teka upelis Žiobrikis. Vietiniai gyventojai dažnai vadina Kleboniškio miesteliu. Miestelio centras yra Kleboniškio g. ir Undinės g. sankryža, yra maisto produktų parduotuvė „Eglutė“, kiek toliau yra galutinė autobusų stotelė, Kleboniškio kapinės. Su kitomis miesto dalimis (Eiguliai, Senamiestis) galima susisiekti per mišką einančia Kleboniškio gatve, šalia gatvės yra nutiestas dviračių takas. 

Priešingame Neries krante stūkso Lentainių piliakalnis, gretimoje gyvenvietėje – Naujasodžio piliakalnis. Miške aptinkama fortifikacijos paveldo – Kleboniškio bunkerių Iš Pirmojo pasaulinio karo laikotarpio.

## Etimologija

Vietovardis siejamas su žodžiu „klebonas“ (pagrindinis parapijos kunigas). Tai patvirtina ir slaviški vietovardžio variantai, kuriuose pirmoji raidė yra ne *K*, bet *P* (plg.,  – „klebonija“). Gali būti, kad toks vardas vietovei suteiktas dėl to, kad ją kadaise valdė Vilniaus vyskupas. XX a. tarpukariu kaimas minimas kaip ***Kleboniškiai***.

## Istorija

Smėlėtose Neries pakrantėse būta akmens amžiaus stovyklaviečių (randama titnago dirbinių).

Nuo XV a. pradžios visame panerio ruože nuo Pelenių iki Kleboniškio plytėjo Kauno parapijos valdos. Prie Kleboniškio palivarko buvo įsikūręs netaisyklingo plano kaimas (1782 m. ten gyveno 10 ūkininkų, buvo 8 valakai dirbamos žemės). Būta kelių karčiamų. Ties Kleboniškiu buvo stabdomi laivai, imamas muitas. Dvarą ir palivarką valdė Vilniaus vyskupas Žilinskas.

XIX a. 2-ojoje pusėje Kleboniškio karčiamos vietoje ir visoje Neries kilpoje plačiai įsikūrė Kauno tvirtovės įgulos 28-osios pėstininkų divizijos stovykla (buvo karinis miestelis, šaudyklos, maldos namai). Per Nerį iki XX a. vidurio būta brastos, veikė keltas į Lentainius.

1929 m. Kleboniškyje pastatyta didelė Kauno vandentiekio stotis, tarpukariu tiekusi vandenį Kauno miestui.

1959 m. rugsėjo 30 d. Kleboniškis prijungtas prie Kauno miesto, tuo metu buvo vasarvietė. 1964 m. piečiau gyvenvietės nutiestas Kleboniškio tiltas, užtikrinęs judėjimą iš Vilniaus į Klaipėdą aplenkiant Kauną.

|}

## Gyventojai

## Šaltiniai

* 
*
Amaliai

:: *Apie kaimą Šiaulių rajone žr. [[Amaliai (Šiauliai)]]*.

**Amaliai** – Kauno miesto dalis į šiaurės rytus nuo miesto centro, šiauriau geležinkelio Kaunas–Vilnius, kuris skiria nuo Petrašiūnų. Amalių plotas 255 ha, didžiąją dalį užima kolektyviniai sodai (Levintai, Romuva, Dainava, Serbenta, Amaliai). Eina Vilniaus–Kauno geležinkelis, buvusi Amalių geležinkelio stotelė. Į šiaurę nuo Amalių teka Amalė. Amalių piliakalniu kartais vadinamas Vieškūnų piliakalnis.

## Etimologija

Gyvenvietės vardas – vandenvardinis vietovardis, kilęs nuo čia pratekančia Amalės upelio.

Liaudies etimologija Amalių vardą sieja su žodžiu , taip pat su  („kandis“).

## Istorija

1882 m. nutiestas geležinkelis Vilnius–Kaunas Amalius padalijo į dvi dalis – Aukštuosius ir Žemuosius Amalius. Bronius Kviklys mini, kad Aukštieji Amaliai buvo dvaras, o Žemieji Amaliai – kaimas, kur buvo 1812 m. prancūzmečiu žuvusių Napoleono karių kapai (prancūzkapiai). XX a. tarpukariu minimas Amalių dvaras, kurį valdė agronomas Jonas Sadūnas, laikęs karves, turėjęs šiltnamius, apynių plantaciją, auginęs karpius Amalės užtvankoje. Amaliuose buvo kriminalinės policijos šunynas, kur buvo dresuojami policijos šunys.

Dabartiniai Amaliai suformuoti 1961 m. sujungus Aukštųjų Amalių ir Žemųjų Amalių kaimus. 1923 m. juose atitinkamai gyveno 115 ir 116 gyventojų. Amalių dvare buvo 51 gyv.

## Gyventojai

## Šaltiniai

*
Mega (prekybos centras)

**Mega** − prekybos ir pramogų centras Vytėnuose, automagistralės A1 (Vilnius−Klaipėda) 101 km. Atidarytas 2005 m. gruodžio 2 d.

## Istorija

Trišalė valstybinės žemės ne žemės ūkio veiklai nuomos sutartis tarp „Dr. Werner Pfeifer Objekt-Entwicklung“ įmonės, Kauno apskrities viršininko administracijos bei Kauno savivaldybės buvo pasirašyta dar 1997 m. Tuomet Vokietijos bendrovė įsipareigojo 26 ha žemės sklype pastatyti didžiausią Baltijos šalyse prekybos centrą, tačiau jo statybas nuolat vilkino. Prekybos centro architektūrinei koncepcijai ir pastato išplanavimui sukurti buvo pasitelkta tarptautinė architektų kompanija iš Didžiosios Britanijos „Chapman Taylor“ bei 1998 m. įsteigta  projekto vystytoja AB „Baltic Shopping Centers“. Vienintelė jos akcininkė yra bendrovė „Litvalda“, kurios kontrolinį akcijų paketą valdo Augustinas Rakauskas.

„Mega“ Kaune buvo atidarytas 2005 m., į jo įrengimą investuota apie 58 mln. eurų. Renovacija prasidėjo 2015 m. Investuota dar 47 mln. eurų. 2016 m. pabaigoje po metus trukusios plėtros bendras prekybos centro plotas padidėjo 40 % ir pasiekė pirmajame projekto plane numatytąjį 102 000 m² plotą. Čia taip pat įsikūrė 7 500 m² sporto ir sveikatingumo centras.

2022 m. „Baltic Shopping Centers“ išvystė 3 600 m² „Decathlon“ parduotuvę šalia „Megos“ Islandijos plente esančiame sklype.

## Akvariumas

Prekybos centre „Mega“ esantis akvariumas patenka į aukščiausių akvariumų pasaulyje dešimtuką. Akvariumas yra 10 m aukščio ir 4 m pločio; jo gylis 11 m, vandens talpa – 170 tūkst. litrų. Jame ištirpinta daugiau kaip 10 tonų druskos.

Akvariumo sienoms, kurių storis vietomis siekia 30 cm, panaudota apie 90 tonų akrilo plokštės, o laikančioji metalinė konstrukcija pagaminta iš 20 tonų nerūdijančio plieno.

Jame gyvena daugiau nei 800 tropikinių žuvų bei keletas ryklių, akvariume įrengti koralai.

2018 m. pabaigoje akvariumas rekonstruotas ir atnaujintas.

2024 m. nugaišo paskutiniai rykliai. Akvariume rykliai gyveno nuo „Megos“ atidarymo pradžios.

## Šaltiniai

## Nuorodos
* Oficiali prekybos centro svetainė
Grandinis

**Grandinis** - kareivių karinis laipsnis. Laipsnis *grandinis* paprastai laikomas šalių kariuomenių laipsnio *[[jefreitorius]]* atitikmeniu, nors šis atitikimas nėra paprastas, kadangi kitose kariuomenės jefreitoriaus laipsnių gali būti keletas.

## Grandinis Lietuvos kariuomenėje
Grandinis yra Lietuvos kariuomenės laipsnis. Grandinis yra vyresnis už eilinį ir už vyresnįjį eilinį.

Grandiniu gali tapti karys, ištarnavęs eiliniu arba jūreiviu ne mažiau kaip 4 metus. Grandinio laipsnį suteikia dalinio vadas vyresnysis karininkas (pradedant majoru sausumos ir karinėse oro pajėgose ir pradedant komandoru leitenantu karinėse jūros pajėgose).

NATO šalių karinių laipsnių klasifikacijoje Lietuvos grandinis atitinka OR4 klasę. Šioje klasėje yra Vokietijos štabsjefreitoriai ir vyresnieji štabsjefreitoriai bei JAV kapralas (*corporal*)).

### Lietuvos grandinio laipsnio žymėjimas

Vaizdas:Lithuanian Land Forces OR-4.png|Sausumos pajėgų grandinis
Vaizdas:Lithuanian Air Force OR-4.png|Karinių oro pajėgų grandinis
Vaizdas:Lithuania-Navy-OR-4.svg|Karinių jūrų pajėgų grandinis
Jonas Novogreckis

**Jonas Novogreckis** (g. 1962 m. gruodžio 4 d. Gergždeliuose, Šiaulių rajonas) – Lietuvos ir Šiaulių rajono savivaldybės politinis bei visuomenės veikėjas.

## Biografija
1981 m. baigė Kuršėnų 1-ąją vidurinę mokyklą, 1982 m. baigė Šiaulių 13-tą technikos mokyklą ir įgijo frezuotojo specialybę, 1990 m. baigė Kūno kultūros institutą.

1982 m. Šiaulių televizorių gamyklos frezuotojas, 1982–1984 m. tarnavo TSRS kariuomenėje, 1985 m. Šiaulių televizorių gamyklos sporto instruktorius, 1985–1995 m. Pavenčių cukraus kombinato sporto salės vedėjas, 1985–1997 m. Šiaulių rajono sporto mokyklos lengvosios atletikos treneris ir kūno kultūros mokytojas, 1995–1997 m. Šiaulių rajono savivaldybės Švietimo ir sporto skyriaus vedėjo pavaduotojas, 1997–2000 m. Kuršėnų miesto seniūnijos seniūnas, 2000–2001 m. – Šiaulių apskrities Švietimo ir socialinių reikalų departamento vyriausiasis specialistas, 2002 m. Tautinės olimpiados darbo grupės direktorato rinkodaros grupės vadovas, 2002–2003 m. Šiaulių miesto Kūno kultūros ir sporto centro specialistas, 2003–2004 m. Kūno kultūros mokyklos instruktorius, 2004–2006 m. ir nuo 2008 m. Šiaulių rajono savivaldybės mero pavaduotojas. 2006 m. LR Seimo nario Liudviko Sabučio padėjėjas – sekretorius. 2007–2011 m. Šiaulių rajono savivaldybės mero pavaduotojas.

1981 m. įstojo į komjaunimą, o 1985 m. vasarą oficialiai išstojo. 1988 m. aktyviai įsitraukė į Sąjūdžio veiklą, Pavenčių grupės pirmininkas, Šiaulių rajono Sąjūdžio tarybos narys. Nuo 1996 m. Tėvynės sąjungos Šiaulių rajono skyriaus narys, 1996–2000 m. Tėvynės sąjungos Šiaulių rajono skyriaus sekretorius, 2001 m. Šiaulių rajono skyriaus pirmininkas, 2004 m. TS Šiaulių regiono koordinacinės tarybos pirmininkas ir atstovas TS prezidiume.

1997–2000 m., 2000–2003 m., 2003–2007 m., 2007–2011 m. ir nuo 2011 m. Šiaulių rajono savivaldybės tarybos narys. Nuo 2011 m. Vyriausybės atstovas Šiaulių apskrityje.

Išsiskyręs, vaikas Audrius..

## Šaltiniai
Oļegs Blagonadeždins

**Oļegs Blagonadeždins** (*Olegas Blagonadeždinas*, gimė 1973 m. gegužės 16 d.) – buvęs Latvijos futbolininkas, žaidęs kraštinio gynėjo pozicijoje. 

## Karjera
Didžiąją karjeros dalį praleido Skonto sudėtyje, su kuria 13 kartų tapo Latvijos čempionu, bei 7 kartus laimėjo Latvijos taurę. Nuo 2006 m. sezono Blagonadeždinas žaidė komandoje FK Jūrmala.

## Rinktinė
Latvijos rinktinėje Olegas Blagonadeždinas debiutavo būdamas 19 metų 1992 m. liepą rungtynėse prieš Estijos rinktinę. Rinktinėje jis su pertraukomis žaidė iki 2004 m. Kartu su Latvijos rinktine Blagonadeždinas dalyvavo 2004 m. Europos čempionato finaliniame turnyre Portugalijoje, o savo paskutines rungtynes rinktinėje žaidė tų pačių metų gruodį prieš Omaną. Per 13 rinktinėje praleistų metų Blagonadeždinas sužaidė 70 rungtynių ir įmušė 2 įvarčius.

## Pasiekimai
* Latvijos čempionas – 13 (1992–2004)
* Latvijos taurės laimėtojas – 7 (1992, 1995, 1997, 1998, 2000–2002)

## Dalyvavimas čempionatuose

|}

## Išnašos

## Nuorodos
*
Yahoo! Search

**Yahoo! Search** – interneto paieškos sistema. Šiuo metu tai trečia pagal populiarumą paieškos sistema.

Pradžioje Yahoo! Search buvo interneto svetainių katalogas, tačiau nuo 2001 m. paieškos rezultatams pateikti pradėta naudoti Inktomi paieškos sistema, kiek vėliau pereita prie Google. Nuo 2004 m. Yahoo! Search tapo savarankiška interneto paieškos sistema.

2002 m. Yahoo! nupirko Inktomi, o 2003 m. – Overture Services, Inc., kuriai priklausė AlltheWeb ir AltaVista paieškos sistemos.

2009 m. Microsoft ir Yahoo! susitarė dėl bendrų veiksmų kovojant su Google dominavimu paieškos sistemų rinkoje. Yahoo! Search naudos Microsoft Bing paieškos sistemos galimybes ir savarankiškai nebeteiks paieškos internete.

## Šaltiniai

## Nuorodos
* Yahoo! Search
Meno dirbinys

**Meno dirbinys** - amatininko (menininko dailininko) pagamintas meno kūrinys iš medžio (medžio dirbiniai), stiklo, metalo (auksas, sidabras, geležis ar kitokios medžiagos. Nuo kitų meno kūrinių skiriasi savo pagaminimo ypatybėmis, kadangi kiekvienu atveju yra unikalus, skirtingas (priešingai nei pramoninės gamybos būdu, taip pat žr. kičas). Ypač yra vertinami rankdarbiai, kuriuos kuria liaudies meistrai, tautodailininkai.

Meno dirbiniai gali būti dovanos, suvenyrai, atlikti dekoracinę funkciją, kartais ir praktinę taikomąją. Dirbinius daro profesionalūs menininkai, kurie iš to verčiasi (pvz., keramikai, auksakaliai). Itin aukštos kokybės dirbinys - meno šedevras. Jam padaryti nepakanka tinkamų instrumentų, bet reikia ir tam tikrų įgūdžių, sugebėjimų, meninių polinkių.
Dubuo (indas)

**Dubuo** – pusapvalis indas, virtuvės reikmuo. Gaminami iš įvairių medžiagų – metalo, molio, dekoratyviniai – tekinami iš medžio arba gaminami iš kitų medžiagų.
Gauruotoji glažutė

**Gauruotoji glažutė** (*Cerastium tomentosum*) – gvazdikinių (*Caryophyllaceae*) šeimos, glažučių (*Cerastium*) genties augalas. Lapija gausi, pilkšvos spalvos. Stiebas šliaužiojantis. Žydi vasarą baltais, 15 mm skersmens žiedais.
Yahoo! Messenger

**Yahoo! Messenger** – Yahoo! interneto pokalbių programa, skirta bendrauti trumpomis žinutėmis. Programa galima bendrauti balsu, rengti gyvas vaizdo konferencijas arba vaizdu bendrauti tik dviese.

Yahoo! Messenger buvo išleista 1998 m. kovo 9 d. ir tada dar vadinosi Yahoo! Pager.

## Paplitimas
„Nielsen NetRatings“ duomenimis, nuo 2006 m. sausio mėn. Europos „Yahoo Messenger“ vartotojų skaičius sudarė 4,65 mln. Paslauga buvo naudojamasi vidutiniškai 13,6 karto per mėnesį. Naudodamiesi „Yahoo Messenger“, Europos vartotojai vidutiniškai kas mėnesį praleisdavo 2 valandas ir 15 minučių.

## Šaltiniai

## Nuorodos
* Yahoo Messenger
Apvalialapė uolaskėlė

**Apvalialapė uolaskėlė** (*Saxifraga x urbium*) – uolaskėlinių (*Saxifragaceae*) šeimos, uolaskėlių (*Saxifraga*) genties daugiametis hibridinis augalas. Išvestas iš *[[Saxifraga umbrosa]]* ir *[[Saxifraga spathularis]]* rūšių. Auga sausose vietose. Aukštis 15-30 cm, lapai margi. Žydi baltais žiedais.
Kristaps Blanks

**Kristaps Blanks** (*Kristapas Blankas*, g. 1986 m. sausio 30 d.) – Latvijos futbolininkas.

## Karjera
Karjerą pradėjo savo gimtojo miesto komandoje FK Tukums 2000, o 2003 m. perėjo į Rygos Skonto. 

## Rinktinė
Būdamas 17 metų 2003 m. liepą Blankas debiutavo Latvijos rinktinėje Baltijos taurės rungtynėse prieš Estiją.

## Pasiekimai
* Latvijos čempionas – 2 (2003, 2004)

## Išnašos

## Nuorodos
*
Gardis

**Gardis** ( ar *flavor*) – tai pojūtis, jaučiamas ragaujant maistą (medžiagas), kuris turi skonį ir kvapą. Tai yra kombinuotas skonio ir kvapo pojūtis.

Gardžio pojūtis yra kompleksinis. Į jį įeina maisto konsistencijos jutimas, šalčio receptorių dirginimas (pvz., mentolas), skausmo receptorių dirginimas (raudonieji pipirai, iš paprikos gaunamas kapsaicinas).

*Gardžio* sąvoka artima *skonio* ir *kvapo* sąvokoms, todėl gardis dažnai asocijuojasi su maisto savybe sukelti gardžio pojūtį. Ši maisto savybė vadinasi *gardumas*.

Kaip fiziologinė, maisto pramonės ir kulinarijos sąvoka *gardis* yra neutrali. Ji nereiškia būtent „gardaus“ gardžio. Gardis gali būti tiek geras, patrauklus, tiek ir blogas, atstumiantis. Taip pat yra ir su skoniu. Skonis gali būti tiek geras, tiek blogas, nors kai sakoma „skanus“, tai reiškia būtent gerą skonį.

Skonis – pagrindinis gardžio komponentas. Tačiau skonių kiekis yra gana ribotas. Dabar žinomi 5 pagrindiniai skoniai: (saldus, rūgštus, sūrus, kartus ir umaminis), keletas kandidatų į pagrindinius, ir viskas. Visi kiti skoniai yra pagrindinių skonių kombinacijos.

Kvapas (aromatas) – antrasis svarbus gardžio komponentas. Daug žmonių yra patyrę, kad sergant sunkia sloga, kai prarandama ar labai nusilpsta uoslė, maistas tampa beskonis. Taip nutinka todėl, kad iš maisto gardžio iškrinta kvapo įnašas. Ypatumas yra tas, kad kvapų skaičius yra labai didelis, o jų kombinacijų – dar didesnis.

## Taip pat skaitykite
* Gardiklis
* Prieskoniai

## Nuorodos
Romeo ir Džuljeta

**„Romeo ir Džuljeta“** () – 1595 m. Viljamo Šekspyro sukurta tragedija, kurioje pasakojama jaunuolių iš priešiškai nusiteikusių šeimų meilės istorija. Viena populiariausių Šekspyro dramų, statyta, perdirbta ir interpretuota daugelį kartų. Romeo ir Džuljeta tapo tipiniu jaunų įsimylėjėlių pavyzdžiu ir prototipu kitoms istorijoms.

## Veikėjai
* **Romeo Montekis** – pagrindinis pjesės veikėjas, jaunas (16 metų) vaikinas iš Veronos miesto aristokratų Montekių šeimos, pamilstantis didžiausių Montekių priešų Kapulečių dukrą.
* **Džuljeta Kapuleti** – pagrindinė pjesės veikėja, jauna (14 metų) mergina, pamilstanti Romeo.
* **Benvolijus** – Romeo pusbrolis ir draugas.
* **Merkucijus** – Romeo draugas.
* **Tebaldas** – Džuljetos pusbrolis.
* ** Eskalas** – Veronos kunigaikštis

## Pastatymai
* *[[Meilė ir mirtis Veronoje]]* – Eimuntas Nekrošius, Kęstutis Antanėlis, 1982.
* *Įstabioji ir graudžioji Romeo ir Džuljetos istorija* – Oskaras Koršunovas, 2003.

## Šaltiniai

* http://www.moku.lt/darbai/moku.lt_viljamas_sekspyras